Marina Lameiro

Marina Lameiro Garayoa (Iruñea, Nafarroa, 1986) zinemagile nafarra da. Young&Beautiful, bere lehen luzemetraiak sari ugari jaso ditu.

Biografia 
Ikus-entzunezko Komunikazioan lizentziaduna da Madrilgo URJC unibertsitatean. 2012an Bartzelonako Pompeu Fabra Unibertsitateko Sorkuntza Dokumentaleko Masterra egin zuen eta bertan Victor Kossakovsky eta Marcel Lozinskyrekin lan egiteko aukera izan zuen. Hurrengo urtean muntaketan espezializatu zen, unibertsitate berean gradu-ondoko bat eginez. 

2014 eta 2015 bitartean, New Yorkera joan zen eta  UnionDocs espazioan erresidentzia egin zuen beste artista batzuekin batera. Bertan 300 Nassau dokumental laburra zuzendu zuen, gentrifikazioa gai hartuta. 

Garazi Erburu, Ione Atenea eta ahizparekin batera Hiruki Filmak ekoiztetxea sortu zuten beraien filmak txandaka ekoizteko eta bide batez beste emakume batzuei eurenak egiten laguntzeko.

Young & Beautiful (2018) bere lehen film luzea da, bere belaunaldiko hainbat gazteren erretratua. Filme hau egiteko Marina Lameiro protagonistekin bi urtez egon zen, beti kamera eskuan hartuta momentuei itxaroten. Bere kameraren hurbiltasunarekin, bere egunerokotasunaren unerik argi eta ahulenetan laguntzen die: dantza egitea, elkarrekin esnatzea, paisaia maitatuetatik paseatzea, negar eta barre egitera askatzea, osorik irauteko bideak bilatzen dituzten bitartean. 

2019an zehar Dardara grabatu zuen, Berri Txarrak taldearen  eta bere jarraitzaileen inguruko dokumentala. Berri Txarrak-en Ikusi Arte biran filmatutako irudiekin osatutako dokumentala da, eta taldea eta bere musika zer izan diren zaleentzat, eta zaleak zer izan diren taldearentzat eta bere musikarentzat islatzen da. Filmaren ardatz nagusiak taldearen jarraitzaileen sentimentuak, taldearen eta bereziki Gorka Urbizuren hausnarketak, eta noski euren musika izan dira.

Filmografia 

 Demonstration (2013, lankidetzan egindako lana)
 300 Nassau (2016)
 Young & Beautiful (2018)
 Dardara (2021)
Paraíso (2021) Maddi Barberrekin batera eginda.

Sariak 

 Feroz Sariak. Izendapena - Dokumentalik onena Young & Beautiful lanagatik
 Punto de vista. Publikoaren saria Young & Beautiful lanagatik. Sail Ofiziala Young & Beautiful lanagatik
 Atlántida Mallorca Film Fest. Sorkuntza saileko saria Young & Beautiful lanagatik
 D´A Film Festival. Bultzada kolektiboaren saria Young & Beautiful lanagatik.
 Rizoma Jaialdia. Film onena Young & Beautiful filmagatik
 Novos Cinemas. Sari Berezia Young & Beautiful lanagatik
 Festival Alcances. Epaimahaiaren aipamen berezia: Young & Beautiful
 Festival Márgenes. NUMAX erakusketa saria Young & Beautiful lanagatik.

Erreferentziak

Kanpo estekak 

 Marina Lameiroren twitter orria
 Marina Lameiro eta Gorka Arbizuri egindako elkarrizketa

Nafarrak
Zinema zuzendariak
Zinema ekoizleak
Dokumentalgileak